proxectonos/corpus_dominio_legal_administrativo_tmp huggingface dataset:
05/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27774. Muro

CLAVE: DH W.15.27774 D. Ramón Pedreira Abeleira con CIF XXXXXXXXX, e con enderezo en Celas de Peiro, nº 105.15189 Culleredo. Solicita AUTORIZACIÓN para muro, na zona de Dominio Público Hidráulico do río dos pregos, no lugar de Celas de Peiro, na parroquia de Celas, no T. M. de Culleredo. As obras solicitadas consisten, na construcción dun muro de contención de terras, cunhas dimensiónbs de 0,45 m de ancho e á cota de terminación será a do terreo existente. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 18 de xuño do 2010. O xefe de servizo da Zona Galicia Norte Asdo.: Luís García Alonso.
05/07/2010 | Administración LocalMunicipal
Rianxo
Secretaría
Procedemento ordinario número 407-2010

Visto que no Xulgado do Contencioso-Administrativo núm. un de Santiago de Compostela, tramítase recurso, procedemento ordinario nº 407/2010, sendo recorrente Ayan Boudiouan Sanoguera acto impugnado: resolución de 18 de xullo de 2010, sendo demandado o Concello de Rianxo Aos efectos de dar cumprimento á Resolución do Xulgado, de data 22 de xuño de 2010, nº rexistro de entrada 4023, ao mesmo tempo que se remite ao Xulgado copia do expediente administrativo impugnado, emprázase aos interesados para que poidan comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso-Administrativa. En Rianxo, a 23 de xuño de 2010. O alcalde - presidente, Asdo.: D. Pedro Piñeiro Hermida.
05/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Anuncio pago do prezo xusto. Obra: corredor Brión-Noia. Treito: Martelo-Noia. Clave: AC/03/008.01.3.2. Termo municipal: Lousame

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos, correspondentes a expedientes de expropiación forzosa instruidos para o Termo Municipal de Lousame, por mor das obras do Corredor Brión-Noia Treito: Martelo-Noia o cal terá lugar o 8 de xullo de 2010 de 10:00 as 11:30 horas, ós propietarios cuxa relación figura exposta no taboleiro de anuncios do Concello referenciado. O pagamento efectuarase no Concello de Lousame polo pagador deste Servizo e en presencia do Representante da Administración, e do Alcalde, e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 16 JUN.2010 O xefe do servizo Asdo.: Antonio N. López Grueiro
05/07/2010 | Administración LocalMunicipal
Boimorto
Aprobación do padrón fiscal da taxa polo subministro de auga, recollida de lixo e rede de sumidoiros correspondente ao segundo trimestre do período impositivo de 2010

ANUNCIO Por Decreto da Alcaldía número 162/2010 de data 28 de xuño de 2010 acordouse o seguinte: Primeiro. –Aproba-lo padrón das taxas de subministro de auga potable, recollida de lixo e rede de sumidoiros correspondentes ao segundo trimestre do 2010 e as liquidacións resultantes deste, cos seguintes datos: 1293 DEBEDORES ABASTECEMENTO DE AUGA. Padrón: 11.073,05 €, IVE excluído (IVE do 7% = 775,08 €) RECOLLIDA DE LIXO: Padrón: 10.032,00 € REDE DE SUMIDOIROS Padrón: 712,00 € 1 Segundo. –Expoñer ó público tódolos datos incorporados ó padrón durante o prazo de 15 días, que se contarán a partir do día seguinte da publicación do anuncio no BOP. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102 da Lei 58/2003, do dezasete de decembro, Xeral Tributaria. Terceiro. –Contra as liquidacións incorporadas ó padrón tódolos interesados poderán interpor recurso de reposición ante esta alcaldía, segundo o disposto no artigo 14.2 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Cuarto. –O prazo de cobramento en período voluntario abranguerá dende o día 20 de xullo de 2010 ata o 20 de setembro de 2010. O pagamento farase efectivo nas oficinas do Concello se ben existe a posibilidade de domicilia-lo pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo do 20% e os xuros de mora que se xeren dende o inicio do devandito período. Non obstante, o recargo será do 10% e non se esixirán xuros de mora se a débeda se paga antes de recibi-la notificación da providencia de apremio. Boimorto, 28 de xuño de 2010. O alcalde Asdo.–José Ignacio Portos Vázquez
05/07/2010 | Administración LocalMunicipal
Ames
Notificación de dilixencias de embargo de bens inmobles

De conformidade co disposto no artigo 112 da Lei 58/2003, de 17 de decembro, Xeral Tributaria, e artigos 59.5 e 61 da Lei 30/1992, de 26 de novembro, de Réxime Jurídico das Administracións Públicas e do Procedemento Administrativo Común, de 27 de novembro de 1992 (redacción Lei 4/1999, de 13 de xaneiro, e Lei 24/2001, de 27 de decembro), e non sendo posible notifica-la dilixencia de embargo de bens inmobles, a pesar dos dous intentos realizados, cítase aos seguintes debedores que a continuación se relacionan para que no prazo de 15 días naturais, contados a partir do seguinte o da publicación deste anuncio, pasen a retirar, persoalmente ou por medio de representante, as notificacións que figuran na relación adxunta, na oficina de Recadación do Concello de Ames, sita na rúa Entrerríos, n.º 6-baixo, en horario de 8.30 a 14.30 horas de luns a venres, e de 16 a 18.30 horas de luns a xoves. Teléfono 981-884919 e-mail: ames@canaltributos. es. Transcorrido o citado prazo sen comparecer, a notificación entenderase producida a tódolos efectos legais desde o día seguinte o do vencimento do prazo anteriormente sinalado. O órgano responsable da tramitación do procedemento executivo é a Tesourería deste Concello. PROCEDEMENTO: executivo de constrinximento. Dilixencia de embargo de bens inmobles. Sen perxuício de canto antecede, ponse en coñecemento que o pago dos débitos pode efectuarse nas oficinas bancarias que veñen reflexadas nas cartas de pagamento e que se poden facer efectivos, en calquer momento do procedimento executivo. Ames, a 2 de xuño de 2010. O TESOUREIRO Asdo. Santiago González Prado
05/07/2010 | Administración LocalMunicipal
Ortigueira
Secretaría
Aprobación definitiva da modificación da plantilla de persoal do Concello

Rematado o prazo de 15 días hábiles de exposición pública do acordo de aprobación inicial da modificación da plantilla de persoal do Concello, adoptado na sesión ordinaria realizada polo Pleno corporativo o día 07 de maio de 2010, sen que se houberan presentado reclamacións contra o mesmo, dita modificación se considera definitivamente aprobada, polo que se amortiza unha praza de garda da policía local que se atopaba vacante, quedando a plantilla de persoal, logo da modificación, do seguinte xeito: En Ortigueira, a 25 de xuño do 2010. O ALCALDE, Asdo.: Rafael J. Girón Martínez.
05/07/2010 | Administración LocalMunicipal
Ames
Citación para notificación por comparecencia

ANUNCIO CITACIÓN AOS INTERESADOS PARA SER NOTIFICADOS POR COMPARECENCIA Ponse en coñecemento dos suxeitos pasivos que a continuación se expresan que intentada dous veces a notificación, excepto no caso de descoñecidos, das respectivas cotas-liquidacións do Concello de Ames que igualmente se relacionan, non foi posible notificalas, polo que, conforme ó previsto no artigo 112 da Lei 58/2003 xeral tributaria de 17 de decembro, se lles require por medio do presente anuncio para que no prazo de quince días (15 días) naturais, contados desde o seguinte ao da publicación deste anuncio no Boletín Oficial de A Coruña comparezan os interesados ou os seus representantes debidamente acreditados nesta Oficina Recadadora, sita na rúa Entrerríos, 6-Bx., Bertamiráns de Ames. Tlfno.981 88 49 19 e-mail: ames@canaltributos. com, en horario de 08.30 a 14.30, de luns a venres, e máis de 16.30 a 18.30, de luns a xoves, co fin de ser notificados por comparecencia do texto íntegro do acto. Transcorrido dito prazo sen comparecer, a notificación entenderase producida a tódolos efectos legais desde ó día seguinte ó do vencemento do prazo sinalado para comparecer. Procedemento que motiva a notificación: requirimento de pago. Concepto: citación para notificación por comparecencia. En Ames, a 11 de xuño de 2010. O TESOUREIRO Asdo.-Santiago González Prado
05/07/2010 | Administración LocalMunicipal
Ferrol
Instituto Municipal de Facenda do Concello de Ferrol
Acordo de liquidación de Ferrol Promociones Dorna, SL e carta de pagamento

Citación para notificar por comparecencia (art.112 Lei Xeral Tributaria) Ao non ser posible a notificación persoal e de acordo co que establece o artigo 112 da Lei 58/03, Lei Xeral Tributaria, cítase a todos e cada un dos interesados ou ós seus representantes que se relacionan no anexo, co fin de notificarles por comparecencia o trámite da xestión tributaria que se indica. En todo caso a comparecencia deberá ter lugar no prazo de quince días, contados dende o seguinte á publicación desde anuncio no boletín da provincia. Se durante o transcurso do dito prazo non se comparece, dende o día seguinte ó do seu vencemento, a notificación entendarese producida a tódolos efectos legais. Procedimiento e trámite que se notifica: Acordo de liquidación e carta de pagamento de Ferrol Promociones Dorna, SL Lugar de comparecencia: Nas dependencias do Servizo de Inspección do horario 8.00 a 15.00 horas, de luns a venres, e de 16.00 a 18.30, martes e xoves. Teléfono 981.369.295 Ferrol, O alcalde Vicente Irisarri Castro
05/07/2010 | Administración LocalMunicipal
Pontedeume
Citación por comparecencia

De conformidade co establecido no artigo 112 da Lei 58/2003, de 17 de decembro, Xeral Tributaria, intentada a práctica da notificación por dúas veces no domicilio dos suxeitos pasivos ou seus representantes que se relacionan, resultando ausentes, falecidos ou descoñecidos, e para notificar as liquidacións correspondentes polos feitos impoñibles aos que se fai referencia, e non podendose practicar ésta por causas non imputables á Administración é polo que se realiza a presente citación ás persoas seguintes polos conceptos e períodos que se indican: Na súa virtude, cítase aos anteriores suxeitos pasivos, obrigados tributarios ou representantes para que comparezan, por sí ou debidamente representados, nos términos do artigo 45 e seguintes da Lei 58/2003, de 17 de decembro, Xeral Tributaria, ante o Departamento de Servizos Económicos (sito na rúa Real, 13), no prazo de quince días naturais, contados desde o seguinte ao da publicación do presente anuncio. Advírtese que transcurrido o prazo indicado sen ter comparecido, e segundo o disposto no artigo 112.2 da mesma Lei Xeral Tributaria, a notificación entenderase producida a tódolos efectos legais dende o día seguinte ao vencemento do prazo indicado para comparecer. Pontededeume, a 18 de xuño de 2010. O ALCALDE, Asdo.- Gabriel Torrente Piñeiro
05/07/2010 | Administración LocalMunicipal
Santiago de Compostela
Sección Municipal de Contratación
Licitación do subministro de mobiliario e equipamento para o Centro Sociocultural de Santa Marta (FES 2010)

OBXECTO DO CONTRATO: Subministro de mobiliario e equipamento para o Centro Sociocultural de Santa Marta, incluída no FES 2010. REFERENCIA DO EXPEDIENTE: CON/49/2010. TIPO DE LICITACIÓN: 134.000 euros. PRAZO DE EXECUCIÓN: Establécese un prazo de execución de 16 semanas. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 8 días naturais, a contar desde o día seguinte á data de publicación deste anuncio no Boletín Oficial da provincia da Coruña. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Correo electrónico: plopezb@santiagodecompostela. org. CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no correspondente prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 30 de xuño de 2010. O ALCALDE, Asdo.: José A. Sánchez Bugallo
05/07/2010 | Administración LocalMunicipal
Fene
Servizos Económicos e Tributarios
Conta xeral exercizo 2009

A Comisión Especial de Contas, en sesión celebrada o 25 de xuño, ditaminou favorablemente a Conta Xeral deste concello correspondente ó exercizo 2009. Segundo o previsto no artigo 212.3 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, a Conta Xeral co informe da Comisión Especial de Contas, someterase a exposición pública por prazo de quince días contados dende a data da publicación do presente anuncio no Boletín Oficial da Provincia, durante os cales e oito mais, os interesados poderán presentar reclamacións, reparos ou observacións. Fene, 25 de xuño de 2010. O alcalde, Asdo.: Iván Puentes Rivera.
08/07/2010 | Administración LocalMunicipal
Fene
Secretaría
Notificación por domicilio descoñecido

Conforme ó disposto nos artigos 59.5 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común, faise pública a notificación da resolución de incoación e trámite de audiencia dos expedientes de orde de execución instruídos polo Concello de Fene ós interesados que a continuación se relacionan, xa que intentada a notificación no último domicilio coñecido non se puido realizar. Os expedientes encóntranse na Oficina Técnica do Concello de Fene (A Coruña), podendo alegar e propoñer ou presentar as probas que na súa defensa estimen oportuno, ante a Alcaldía do Concello no prazo de 10 días, contados a partir do seguinte á publicación do presente no Boletín Oficial da Provincia. Transcorrido dito prazo sen facer uso do dereito de alegación ou proba, procederase a continuar co procedemento dos respectivos expedientes. Fene, 25 de xuño de 2010 O Alcalde-Presidente Asdo. Iván Puentes Rivera.
08/07/2010 | Administración LocalMunicipal
A Coruña
Servizo de Persoal
Nomeamento de 14 prazas de técnica/o auxiliar de biblioteca C. E. 1/08

Por Resolución do Tenente de Alcalde Delegado de Persoal, por delegación da Xunta de Goberno Local, de data 25 de xuño de 2010, resolveuse o seguinte: Primeiro: Nomear TÉCNICA/O AUXILIAR DE BIBLIOTECA (Escala de Administración Especial, Subescala Servizos Especiais, Clase Cometidos Especiais, Subgrupo C1) deste Excmo. Concello, a: Segundo: Os citados nomeamentos producirán efectos económicos e administrativos desde a data en que tomen posesión do posto de traballo obxecto da presente convocatoria. A Coruña, a 30 de xuño de 2010 O DIRECTOR DE SERVIZOS XERAIS, FACENDA E INTERIOR Asdo. Juan Manuel Diaz Villoslada
08/07/2010 | Administración LocalMunicipal
Culleredo
Economía, Facenda, Réxime Interior
Aprobación inicial modificación relación de postos de traballo

O Pleno do Concello, en sesión celebrada o día 15 de xuño de 2010, aprobou inicialmente a modificación da Relación de Postos de Traballo. O expediente exponse ao público polo prazo de vinte días hábiles, contados dende o seguinte ao de inserción do presente anuncio no Boletín Oficial da Provincia, co fin de que os interesados poidan realizar as reclamacións que estimen oportunas. A modificación da Relación de Postos de Traballo considerarase definitivamente aprobada se durante o citado prazo non se presentan reclamacións, de acordo co disposto nos artigos 126 e 127 do Real decreto lexislativo 781/1986 de 18 de abril, polo que se aproba o Texto refundido das disposicións legais vixentes en materia de Réxime Local. Culleredo, 1 de xullo de 2010. CONCELLEIRA DE ECONOMÍA, FACENDA, RÉXIME INTERIOR E SEGURIDADE Alicia Ferreiro Varela
08/07/2010 | Administración LocalMunicipal
A Pobra do Caramiñal
Anuncio adxudicación definitiva obras conservación y saneamiento de viales

Adxudicacion definitiva do contrato administrativo de obra do proxecto denominado “CONSERVACION Y SANEAMIENTO DE VIALES DEL AYUNTAMIENTO DE POBRA DO CARAMIÑAL” Con data 7 de xuño de 2010, dictouse a Resolución da Alcaldía seguinte: “RESOLUCIÓN DA ALCALDIA N° 219/2010 Mediante resolución desta Alcaldía, de data 25 de maio de 2010, adxudicose definitivamente o contrato de obra “CONSERVACIÓN Y SANEAMIENTO DE VIALES DEL AYUNTAMIENTO DE POBRA DO CARAMIÑAL” correspondente ao PAC-2 da Diputación Provincial de A Coruña, á empresa NOSA, CONSTRUCCIONES NEMESIO ORDÓÑEZ S. A. polo importe de 82.573,43 euros (71.183,99 sen IVE). Observado un erro no importe de adxudicación provisional e definitivo, no sentido de que a cantidade correcta de adxudicación e 94.656,00 euros (81.600,00 sen IVE), e de acordo co art.105.2 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común que establece que as Administración Públicas poderán, asimesmo, rectificar en calqueira momento, de oficio ou a instancia dos interesados, os erros materiais, deleito ou aritméticos existentes nos seus actos. Por medio da presente, RESOLVO: Rectificar as Resolucións n° 117/2010, de 17 de abril e n° 176/2010, de 25 de maio, no sentido seguinte: Os importes correctos de adxudicación provisional e definitiva son: 94.656,00 euros (81.600,00 sen IVE). O importe da garantía definitiva correcto é: 4080 euros (5% do importe de adjudicación sen IVE). Notificar a presente Resolución ao contratista ós efectos de que proceda no plazo de 10 días á formalización do contrato, desde a data da citada notificación e previamente deposite o cantidade restante para completar o importe da garantía. Publicar no BOP o extracto da presente Resolución. O que se publica en cumprimento do disposto o no artigo 138 da Lei 30/2007, de 30 de outubro, de Contratos do Sector Público. A Pobra do Caramiñal, a 15 de xuño de 2010. O ALCALDE Asdo: Isaac Maceiras Rivas
08/07/2010 | Administración LocalMunicipal
Porto do Son
Ordenanza xeral municipal sobre tráfico, circulación de vehículos a motor e seguridade vial

O Pleno do Concello de Porto do Son, en sesión Ordinaria celebrada o día 25 de xuño de 2010, acordou a aprobación inicial da “ORDENANZA XERAL MUNICIPAL SOBRE TRÁFICO, CIRCULACIÓN DE VEHÍCULOS A MOTOR E SEGURIDADE VIAL”. En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública por prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase aprobado definitivamente dito acordo. Porto do Son, a 30 de xuño de 2010. O ALCALDE-PRESIDENTE Asdo. D. Xoán Pastor Rodríguez Santamaría.
08/07/2010 | Administración LocalMunicipal
A Laracha
Aprobación inicial da supresión e creación de ficheiros de datos de carácter persoal dependentes do Concello da Laracha

O Pleno do Concello, en sesión extraordinaria de carácter urxente celebrada o día 29 de xuño de 2010, acordou aprobar inicialmente a supresión e creación de ficheiros de datos de carácter persoal dependentes do Concello da Laracha. De conformidade co establecido no artigo 49 b) da Lei 7/1985, do 2 de abril, reguladora das bases de réxime local, o expediente sométese a información pública durante o prazo de 30 días hábiles, contados a partir do seguinte ao da súa publicación no Boletín Oficial da Provincia, para que os interesados poidan presentar as reclamacións ou suxestións que estimen oportunas. No caso de non presentar ningunha reclamación; o acordo elevarase automaticamente a definitivo, sen necesidade de novo acordo plenario, de acordo co previsto no artigo 49 c) da Lei 7/1985 de 2 de abril, debendo publicar o acordo de aprobación definitiva e o seu texto íntegro para a súa entrada en vigor. A Laracha, 30 de xuño de 2010. O alcalde José Manuel López Varela
08/07/2010 | Administración LocalProvincial
Deputación Provincial da Coruña
Tesourería. Unidade de Instrución de Sancións Municipais de Tráfico
Aceptación da delegación de competencias en materia de instrución dos expedientes sancionadores de tráfico do Concello de Cabanas

O Pleno da Deputación Provincial da Coruña, na sesión plenaria ordinaria celebrada o vinte e seis de febreiro de dous mil dez, adoptou, entre outros, o seguinte acordo: “22.–ACEPTACIÓN DA DELEGACIÓN DE COMPETENCIAS EN MATERIA DE INSTRUCIÓN DE EXPEDIENTES SANCIONADORES POR INFRACCIÓNS DAS NORMAS DE TRÁFICO DO CONCELLO DE CABANAS. Aceptar a delegación de competencias en materia de sancións por infracción das normas sobre tráfico, circulación de vehículos a motor e seguridade viaria acordada polo Concello de Cabanas. O exercicio das competencias delegadas obxecto de aceptación, levarase a cabo nos termos establecidos nas bases e terá efectos dende o momento no que se publique este acordo no Boletín Oficial da Provincia e no Diario Oficial de Galicia conforme ao establecido no artigo 7 do texto refundido da Lei reguladora das facendas locais, aprobado polo Real decreto lexislativo 2/2004 do 5 de marzo”. O que traslado a Vde. para o seu coñecemento e efectos. A Coruña, 3 de marzo de 2010. O PRESIDENTE O SECRETARIO Asdo.: Salvador Fernández Moreda Asdo.: José Luis Almau Supervía
08/07/2010 | Administración LocalMunicipal
Sada
Secretaría
Modificación do Regulamento de ficheiros de datos de carácter persoal do Concello de Sada

Aprobada inicialmente polo Pleno da Corporación en sesión do 24 de xuño de 2010 a modificación do Regulamento municipal de ficheiros de datos de carácter persoal, ábrese un período de información pública e audiencia aos interesados coa finalidade de que poidan presentar as suxestións e reclamacións que xulguen oportunas no prazo de trinta días hábiles contados a partir da inserción deste anuncio no Boletín Oficial da Provincia, sinalando que de non producirse reclamacións no prazo citado, entenderase aprobada definitivamente. O expediente está a disposición dos interesados nas oficinas da Secretaría municipal. Sada, 29 de xuño de 2010 O Alcalde Asdo.: Abel López Soto
08/07/2010 | Administración LocalMunicipal
Narón
Intervención
Edicto aprobación do padrón de contribuíntes por auga, saneamento, canon de saneamento, alugamento de contador e lixo, correspondente ao 2º trimestre do ano 2010

A Xunta de Goberno Local, en sesión celebrada o día 24 de xuño de 2010, adoptou entre outros o acordo seguinte: 1.- Aprobar o padrón de contribuíntes por auga, saneamento, canon de saneamento, aluguer de contador e lixo, correspondente ao 2º trimestre do ano 2010, que comeza por A CERVECERÍA DA CASTELA S. L. e remata con ZHANG WEIFEN, cos seguintes importes: AUGA: 328.276,41 euros SANEAMENTO: 182.864,08 euros CANON SANEAMENTO: 95.758,45 euros ALUGUER DE CONTADOR: 6.396,59 euros IVE: 36.789,82 euros LIXO: 592.075,78 euros TOTAL: 1.242.161,13 euros.- De acordo co disposto no artigo 75 da ordenanza fiscal xeral de xestión, recadación e inspección, o padrón será exposto o público durante un prazo de quince días, que se contarán a partir do día seguinte da publicación do anuncio no BOP. O anuncio de publicación ten os efectos de notificación colectiva, ao abeiro do artigo 124 da Lei Xeral Tributaria.3.- Durante dito prazo os interesados poderán examinar o padrón e interpoñer contra os mesmos e ante a Xunta de Goberno Local o recurso de reposición previo ao contencioso- administrativo a que se refire o artigo 108 da lei 7/1985.4.- O prazo de ingreso en período voluntario será nos meses de xullo e agosto de 2010. Transcorrido o prazo indicado, iniciarase o período executivo, que determina o devengo do recargo de prema e dos intereses de demora, dacordo co previsto na Lei Xeral Tributaria. Narón, 25 de xuño de 2010 O Alcalde José Manuel Blanco Suárez
08/07/2010 | Administración LocalMunicipal
Carral
Aprobación da conta xeral do Concello de Carral correspondinte ao exercicio 2009

Ditaminada pola Comisión Especial de Contas do Concello de Carral e de conformidade co establecido no artigo 212.3 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, exponse ao público a Conta Xeral do exercicio 2009 do Concello de Carral. A devandita conta quedará exposta por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, durante os cales e oito (8) máis, os interesados poderán presentar as reclamacións, reparos ou observacións que estimen oportunas. Carral, 1 de xullo de 2010. O ALCALDE Asdo.- José Luís Fernández Mouriño.
08/07/2010 | Administración LocalMunicipal
Culleredo
Urbanismo
Estación base de telefonía móbil

Telefónica Móviles España S. A. U. solicitou licenza municipal para execución dunha estación base de telefonía móvil, no lugar de Almeiras, parroquia de Almeiras. O expediente sométese á información pública durante un prazo de 10 días, que contan a partir do seguinte á inserción deste edicto no Boletín Oficial da Provincia, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas, segundo o que dispón o Regulamento de actividades molestas, insalubres, nocivas e perigosas do 30.11.1961 no artigo 30.2. a. Culleredo, 29 de xuño de 2010 O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
08/07/2010 | Administración LocalMunicipal
A Coruña
Tesourería
Conta xeral do exercicio 2009

ANUNCIO Formada a conta xeral desta Corporación correspondente ó exercicio orzamentario de 2009, comprensiva da do propio Concello e os estados e contas anuais da Empresa Municipal de Augas da Coruña. S. A. (EMALCSA) e Empresa Municipal Vivenda, Servizos e Actividades, S. A. U. (EMVSA) como sociedades mercantís de capital integramente de propiedade municipal, e a do Instituto Municipal Coruña Espectáculos (IMCE), xunto con todos os documentos e anexos que a integran, e informada favorablemente pola Comisión Especial de Contas e Asuntos Económicos na súa reunión do día 2 de xullo actual, estará exposta ó público durante o prazo de quince días hábiles, a contar dende o día seguinte ó da publicación deste anuncio no Boletín Oficial da Provincia, para que durante o citado prazo e oito días máis, tamén hábiles, os interesados poidan presentar contra ela as reclamacións, reparos ou observacións que consideren oportunas. O referido expediente quedará posto de manifesto nas dependencias da Tesouraría Xeral, sitas na rúa da Franxa, n.º 20-22 desta cidade, durante o mencionado prazo. Todo iso de conformidade co disposto no artigo 212.3) do R. D. L.2/2004, de 5 de marzo (B. O. E. do 9/03/2004), texto refundido da Lei Reguladora das Facendas Locais. A Coruña, 2 de xullo de 2010. O ALCALDE Asdo.: Francisco Javier Losada de Azpiazu
08/07/2010 | Administración LocalMunicipal
A Laracha
Aprobación do proxecto “Ampliación das redes de saneamento e abastecemento no Concello da Laracha. Fase II (A Coruña). (OH.515.963)”

O Pleno municipal, en sesión extraordinaria de carácter urxente celebrada o día 29 de xuño de 2010, acordou aprobar o proxecto da obra “Ampliación das redes de saneamento e abastecemento no concello da Laracha. Fase II (A Coruña). (OH.515.963)”. Sométese o expediente a información pública durante o prazo de 20 días hábiles, contados a partir do día seguinte ao da inserción deste anuncio no Boletín Oficial da Provincia, para que os interesados poidan presentar alegacións, reclamacións ou suxestións ao acordo inicialmente adoptado. No caso de non presentarse alegacións, reclamacións ou suxestións no prazo establecido, considerarase aprobado definitivamente o proxecto das obras “Ampliación das redes de saneamento e abastecemento no concello da Laracha. Fase II (A Coruña). (OH.515.963)”. A Laracha, 30 de xuño de 2010 O alcalde José Manuel López Varela
08/07/2010 | Administración LocalMunicipal
Valdoviño
Edicto conta xeral do exercizo 2009

En sesión celebrada o día 17 de Xuño do 2.010, a Comisión Especial de Contas dictaminou favorablemente a Conta Xeral do Exercicio de DOUS MIL NOVE (2.009), polo que, de acordo co disposto no art 193 da Lei 39/88 Reguladora das Facendas Locais, se expoñen ó público polo prazo de 15 días e 8 máis, durante os cales os interesados poderán presentar reclamacións, reparos ou observacións. En Valdoviño, a 18 de Xuño de 2.010. A ALCALDESA Asdo. Isabel Álvarez Diéguez
08/07/2010 | Administración LocalMunicipal
Rianxo
Secretaría
Aprobación inicial modificación Ordenanza fiscal reguladora da taxa pola prestación de servizos para uso e disfrute da piscina municipal e instalacións anexas, no seu artigo 5º.-Tarifas

Ós efectos do artigo 17 do Real Decreto 2/2004, de 5 de marzo polo que se aproba o Texto Refundido da Lei Reguladora das Fadendas Locais, expoñense ó público o acordo provisional de: • Modificación da ordenanza fiscal reguladora da TAXA POLA PRESTACIÓN DE SERVIZOS PARA USO E DISFRUTE DA PISCINA MUNICIPAL E INSTALACIÓNS ANEXAS, no seu artigo 5º.- Tarifas O citado acordo provisional foi adoptado pola Corporación en Pleno en sesión ordinaria que se realizou o 06/07/2010. Os interesados lexítimos ós que fai referencia o artigo 18 do citado Texto Refundido poderán examinar o expediente e presentar, por escrito, as reclamacións que estimen oportunas, contra a aprobación da Ordenanza Fiscal reguladora indicada. O Prazo de exposición pública e de presentación das reclamacións: Trinta días hábiles a partir do seguinte á data de publicación deste anuncio no Boletín Oficial da Provincia. Rianxo, 06 de xuño de 2010 O ALCALDE-PRESIDENTE Pedro Piñeiro Hermida.
28/07/2010 | Administración LocalMunicipal
Oleiros
Persoal
Oferta de emprego público para o ano 2010

ANUNCIO Por resolución da primeira tenente de alcalde delegada de Interior num.3062/10, do 12 de xullo, aprobouse a oferta de emprego público do Concello de Oleiros e o Organismo Autónomo Municipal de Cultura (O. A. M. C.) correspondente ao ano 2010 e que queda configurada polas prazas que se relacionan a seguir: ENTIDADE - CONCELLO: Persoal funcionario: Persoal laboral: ENTIDADE – O. A. M. C.: Persoal laboral: Oleiros, 15 de xullo de 2010. A primeira tenente de alcalde delegada de interior Elsi Androshchuk Willisch
28/07/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 123/2010

Acordo do 1 de xullo de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello da Coruña (expediente IN407A 123/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. r/ Ancares. Situación: concello da Coruña. Características técnicas: Liña eléctrica de media tensión subterránea a 15 kV, cunha lonxitude de 0,33 km, coa orixe na L. M. T. S. GRN-707 entre os CC. TT. Mesoiro, n.° 8 e Mesoiro, n.° 11, condutor tipo RHZ1-20L-12/20 kV-3(1x240) Al, e final no C. T. r/ Ancares proxectado. Centro de transformación prefabricado cunha potencia de 630 kVA e relación de transformación de 15.000/400-230 V. Concello da Coruña. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 1 de xullo de 2010. A xefa territorial Por ausencia O xefe do Servizo de Enerxía e Minas Art.39.3 Decreto 324/2009 (D. O. G. n.° 117, do 17/06/2009) Karina Elizabeth Oliver Michael Cayarga Piner
28/07/2010 | Administración LocalMunicipal
Carballo
Expediente actividade: 71/2009

Ao abeiro do artigo 8.3 do Decreto 133/2008, de 12 de xuño, de avaliación da incidencia ambiental, sométese a información pública por un período de vinte días a seguinte actividade: Expediente: 71/2009 Actividade: Comercio polo miúdo de produtos agropecuarios e fitosanitarios Situación: Rúa Túnel, n° 6, Carballo Solicitante: Manuel Pensado Martínez A información pública será mediante un anuncio no Diario Oficial de Galicia, no Boletín Oficial da provincia e exposición no taboleiro de anuncios do concello. A apertura do trámite de información pública notificarase persoalmente aos veciños e titulares de dereitos inmediatos ao lugar da localización proposta, para os efectos de que poidan alegar o que consideren oportuno. Carballo, 7 de xullo de 2010 O alcalde Evencio Ferrero Rodríguez
28/07/2010 | Administración LocalMunicipal
Carballo
Expediente actividade: 35/2010

Ao abeiro do artigo 8.3 do Decreto 133/2008, de 12 de xuño, de avaliación da incidencia ambiental, sométese a información pública por un período de vinte días a seguinte actividade: Expediente: 35/2010 Actividade: Nave industrial destinada a carpintería metálica Situación: Polígono Industrial de Bértoa, parcela A-22, Carballo Solicitante: VENTANORTE SL, representada por Jose Benito Domaica Bayou A información pública será mediante un anuncio no Diario Oficial de Galicia, no Boletín Oficial da provincia e exposición no taboleiro de anuncios do concello. A apertura do trámite de información pública notificarase persoalmente aos veciños e titulares de dereitos inmediatos ao lugar da localización proposta, para os efectos de que poidan alegar o que consideren oportuno. Carballo, 7 de xullo de 2010 O alcalde Evencio Ferrero Rodríguez
28/07/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 122/2010

Acordo do 1 de xullo de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Carballo (expediente IN407A 122/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. Rebordelos. Situación: concello de Carballo. Características técnicas: Liña eléctrica de media tensión subterránea a 15/20 kV, cunha lonxitude de 0,164 km, coa orixe no paso aéreo-subteráneo a relaizar en apoio existente da L. M. T. LAR-703 coincidente co C. T. Sambade, a retirar, condutor tipo RHZ1-2OL-12/20 kV-3(1x240) Al, e final no C. T. C. urbanización Rebordelos proxectado. Centro de transformación non prefabricado cunha potencia de 250 kVA e relación de transformación de 15.000/400-230 V. Concello de Carballo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071 - A Coruña, no prazo de vinte días, a partir da última publicación. A Coruña, 1 de xullo de 2010. A xefa territorial Por ausencia O xefe do Servizo de Enerxía e Minas Art.39.3 Decreto 324/2009 (D. O. G. n.° 117, do 17/06/2009) Estrella Inmaculada Mourelo Prolongo
28/07/2010 | Administración LocalMunicipal
Cee
Aprobación definitiva de padróns fiscais de taxas municipais

Téndose aprobado provisionalmente, mediante resolución da alcaldía, os padróns fiscais municipais das taxas pola recollida do lixo; Mantemento do Cemiterio Municipal e reserva para entrada e saida de vehiculos desde a via publica, correspondentes ao exercicio do 2010, foron sometidos a exposición pública os padróns fiscais referidos polo prazo dun mes, do 9 de xuño ao 9 de xullo do 2010, para os efectos da súa consulta e presentación de reclamacións polas persoas interesadas. Rematado o período de exposición pública e ao non presentarse alegación algunha durante o prazo regulamentario, por esta alcaldía ditouse, con data 20 de xullo do 2010, resolución de aprobación definitiva dos padrons fiscais da taxas de: recollida do lixo; mantemento do cemiterio municipal e reserva para entrada e saida de vehículos desde a vía pública, correspondentes ao exercicio do 2010, polo importes de 232.904,51€; 6.665,12€ e 8.271,00€ respectivamente. CEE, a 20 de xullo do 2010 O ALCALDE Ramon Vigo Sambade
28/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a executa-lo pagamento dos xustiprezos, correspondentes a expedientes de expropiación forzosa instruídos para o termo municipal de Padrón por mor das obras do proxecto: “PROXECTO DE TRAZADO NOVA ESTRADA DE CONEXIÓN N-550 E AC-301 EN PADRÓN”, o cal terá lugar o 7 de setembro de 2010, de 10.30 a 11.00 horas, ó propietario cuia relación figura exposta no taboleiro de anuncios do Concello referenciado. O pagamento efectuarase na Casa Consitorial de Padrón polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 5 de xullo de 2010. O xefe do Servizo Asdo.: Antonio N. López Grueiro
28/07/2010 | Administración LocalMunicipal
Muxía
Apertura de prazos para solicitude de subvencións

ANUNCIO A Xunta de Goberno local, na reunión do 26 de xullo 2010, acordou abrir prazo para solicitudes de subvencións para: – Actividades culturais, deportivas, realizadas por asociacións; festas patronais; actividades de asociacións de carácter social; actividades de APAS. – Bolsas escolarización. O prazo de solicitude é de vinte días naturais, contados a partir do seguinte ó da publicación, desta convocatoria no BOP. As bases reguladoras poden obterse nas oficinas municipais e na web www.concellomuxia.com.Muxía, 26 de xullo 2010. O alcalde Félix Porto
28/07/2010 | Administración LocalMunicipal
Culleredo
Economía, Facenda, Réxime Interior
Aprobación definitiva da modificación da base 15 das de execución do orzamento do exercicio 2010

O Pleno da Corporación en sesión celebrada o quince de xuño de dous mil dez aprobou inicialmente a modificación da base 15 das de Execución do Presuposto para o exercicio A modificación estivo exposta ao público, previo anuncio no boletín oficial da provincia nº 117, por un prazo de quince días hábiles, durante o que non se presentaron reclamacións, polo que se considera definitivamente aprobada e entrará en vigor logo da publicación do presente anuncio. Culleredo, 20 de xullo de 2010 O concelleiro de ordenanzas e orzamentos Diego Taibo Monelos
28/07/2010 | Administración LocalMunicipal
Arteixo
Servizos Económicos
Aprobación definitiva expediente de modificación de créditos 14/2010

Quedando definitivamente aprobado polo Pleno do Concello o expediente de modificación de créditos 14/2010 (suplemento de créditos 3/2010) dentro do vixente orzamento municipal, por un importe total de CATROCENTOS VINTE E CINCO MIL SETECENTOS EUROS (425.700,00 €) con cargo ao remanente líquido de tesourería, de acordo co preceptuado e ó abeiro do disposto no artigo 177.2 en relación co 169.3 do texto refundido da Lei reguladora das facendas locais, faise público que, despois deste expediente, o resumo por capítulos do estado de gastos do mencionado orzamento queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Adminitrativo da Coruña, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, 21 de xullo de 2010 A ALCALDESA, Asdo. Pilar Souto Iglesias
28/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a executa-lo pagamento dos xustiprezos, correspondentes a expedientes de expropiación forzosa instruídos para o termo municipal de Oleiros, por mor das obras do proxecto: “Treito 2 Vía Ártabra VG 1.3: enlace Meirás-Veigue (AC-526)”, o cal terá lugar o 18 de agosto de 2010, de 10.00 a 11.30 horas, ós propietarios cuxa relación figura exposta no taboleiro de anuncios do Concello referenciado. O pagamento efectuarase na Casa Charri polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 5 de xullo de 2010. O xefe do Servizo Asdo.: Antonio N. López Grueiro
28/07/2010 | Administración LocalMunicipal
Teo
Anuncio de licitación

Por acordo da Xunta de Goberno Local na súa sesión de data 19 de xullo de 2010, aprobouse o expediente de contratación, así como o prego de cláusulas administrativas particulares cos seus anexos para a contratación, mediante procedemento aberto con multiplicidade de criterios de valoración, do servizo de “CONSERVACIÓN, MANTEMENTO E MELLORA DAS ZONAS VERDES E AXARDINADAS DO CONCELLO DE TEO”, de acordo coas seguintes características: DENOMINACIÓN: “CONSERVACIÓN, MANTEMENTO E MELLORA DAS ZONAS VERDES E AXARDINADAS DO CONCELLO DE TEO “ ORZAMENTO: 150.000,00 €/anuais, IVE engadido. GARANTÍA PROVISIONAL: 3.800,00€ GARANTÍA DEFINITIVA: 5% do importe de adxudicación (IVE excluído). DURACIÓN DO CONTRATO: 4 anos CLASIFICACIÓN: Non se esixe INFORMACIÓN: O prego de cláusulas deste contrato estarán a disposición dos interesados na Administración Xeral do Concello ou consultando o perfil do contratante (www.concellodeteo.com). PROPOSICIÓNS: Poderanse presentar no Rexistro Xeral do Concello, en horario de nove a catorce horas, durante o prazo de quince días naturais, contados desde o seguinte ó da publicación do último anuncio da licitación no BOP ou no perfil do contratante do Concello de Teo. Máis información: 981 815 700. Teo, 22 de xullo de 2010 O alcalde, Martiño Noriega Sánchez.
28/07/2010 | Administración LocalMunicipal
Santiago de Compostela
Sección Municipal de Contratación
Licitación do servizo de asesoramento e colaboración na Inspección Fiscal de Tributos do Concello

OBXECTO DO CONTRATO: Servizo de Asesoramento e Colaboración na Inspección Fiscal dos tributos do Concello de Santiago 2010. REFERENCIA DO EXPEDIENTE: CON/102/2010. TIPO DE LICITACIÓN: 190.000 euros/ano. PRAZO DE EXECUCIÓN: Establécese un prazo de execución de 27 meses, iniciándose o 15 de decembro de 2010. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, ata o día 23 de agosto de 2010. CLASIFICACIÓN DO CONTRATISTA: Grupo L, Subgrupo 2, Categoría B. DOCUMENTACIÓN E INFORMACIÓN: Perfil municipal de contratante: www.santiagodecompostela.org.Correo electrónico: plopezb@santiagodecompostela. org. CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no correspondente prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 15 de xullo de 2010. O ALCALDE, Asdo.: José A. Sánchez Bugallo